Joseph Aloysius Burke

Joseph Aloysius Burke (født 27. august 1886 i Buffalo i delstaten New York i USA; død 16. oktober 1962 i Roma) var katolsk biskop av Buffalo.

Liv og virke

Bakgrunn
Joseph Aoysius Burke var sønn av blikkenslageren Joseph S. og hans hustru Amelia (née Howard) Burke. Siden han var seks år gammel ville han bli prest. Han gikk på Canisius High School og Canisius College i Buffalo. Burke studerte katolsk teologi og filosofi ved universitetet i Innsbruck.

Prest
Han mottok det hellige ordinasjonssakrament 3. august 1912 av biskopen av Buffalo, Charles Henry Colton.  Han hadde en rekke sjelesørgeriske oppgaver. Ved USAs inntreden i Første verdenskrig meldte han seg som militærprest, og tjenestegjorde med 91. infanteridivisjon ved den belgiske front.

Biskop
Den 17. april 1943 utnevnte pave Pius XII ham til titulærbiskop av Vita og utnevnte ham til hjelpebiskop i Buffalo. Den apostoliske delegat til USA, erkebiskop Amleto Giovanni Cicognani, bispeviet ham den 29. juni samme år; medkonsekratorer var erkebiskopen av Newark, Thomas Joseph Walsh, og biskopen av Albany, Edmund Francis Gibbons.

Den 7. februar 1952 utnevnte pave Pius XII ham til biskop av Buffalo. Han var det første fra bispedømmet selv som ble dets biskop. Hans innføring i embedet var 30. april samme år. Under sin ti år lange ledelse støttet han opp om en rekke grupper, som Holy Name Society, folkemisjoner, ekteskapsforberedende kurs, puertoricannske migranter, og displaced persons. Han videreførte også ekspansonen og byggingen av skoler, blant dem St. John Vianney Seminary (senere kalt Christ the King Seminary) i East Aurora.

Biskop Burke døde i en alder av 76 år i Roma under Det andre Vatikankonsils første uke.  Hans død var den første blant biskopene som deltok på Konsilet.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Biskop Joseph Aloysius Burke (1886-1962) *1943

Referanser 

Katolske biskoper fra USA
Linjen Rebiba
Deltakere på Andre Vatikankonsil
Personer fra Buffalo